CELEX: 
Language: fi
Date: 2017-11-16 00:00:00
Title: KOMISSION DELEGOITU ASETUS (EU) …/…, kolmansista maista Espanjaan tuotavan durran tuontitullin kiinteämääräisen alennuksen vahvistamisesta

PERUSTELUT
            
            
               1.DELEGOIDUN SÄÄDÖKSEN TAUSTA
            
            
               Espanjan 2 000 000 maissitonnin ja 300 000 durratonnin tuontitariffikiintiön sekä Portugalin 500 000 maissitonnin tuontitariffikiintiön toteuttamiseksi komissiolle siirretään Euroopan parlamentin ja neuvoston asetuksen (EU) N:o 1308/2013 185 artiklalla valta antaa delegoituja säädöksiä.
            
            
               2.SÄÄDÖKSEN HYVÄKSYMISTÄ EDELTÄNEET KUULEMISET
            
            
               Jäsenvaltioiden valtuuskuntien jäseniä on kuultu maataloustuotteiden yhteistä markkinajärjestelyä käsittelevän asiantuntijaryhmän kokouksessa, jotta voitiin vaihtaa näkemyksiä tästä säädöksestä ja ottaa huomioon kansallisten viranomaisten asiantuntemus.
            
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               Asetuksen (EU) N:o 1308/2013 185 artiklan nojalla tällä delegoidulla säädöksellä pyritään vahvistamaan Espanjaan tuotavan durran tuontitulliin sovellettava kiinteämääräinen alennus, jota sovelletaan poikkeuksellisesti vuoden 2017 päättymisen jälkeen eli 28. helmikuuta 2018 saakka jatkuvalla tuontikaudella, ottaen huomioon se, että delegoidun säädöksen antamiseen liittyvän lainsäädäntökehyksen aikarajoitusten vuoksi tämä asetus saattaa tulla voimaan joulukuussa 2017.
            
            
               KOMISSION DELEGOITU ASETUS (EU) …/…,
            
            
               annettu 16.11.2017,
            
            
               kolmansista maista Espanjaan tuotavan durran tuontitullin kiinteämääräisen alennuksen vahvistamisesta
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013
                  1
                ja erityisesti sen 185 artiklan, 
            
            
               sekä katsoo seuraavaa:
            
            
               (1)Uruguayn kierroksen monenvälisissä kauppaneuvotteluissa tehtyjen sopimusten mukaisesti
                  2
                unioni on sitoutunut sallimaan 300 000 tonnin vuotuisen durramäärän tuonnin Espanjaan.
            
            
               (2)Tammikuun 1 päivästä 7 päivään elokuuta 2017 kestäneellä ajanjaksolla Espanjaan tuotiin 103 967 tonnia durraa. Tuona ajanjaksona durran tuontitulliksi oli vahvistettu komission asetuksen (EU) N:o 642/2010
                  3
                mukaisesti nolla euroa tonnilta. Sen jälkeen kun durran positiivinen tuontitulli otettiin uudelleen käyttöön 8 päivänä elokuuta 2017 asetuksen (EU) N:o 642/2010 mukaisesti Espanjaan on tuotu 26 250 tonnia durraa.
            
            
               (3)Tuontikiintiöiden täyttymisen varmistamiseksi komission asetuksen (EY) N:o 1296/2008
                  4
                6 artiklassa säädetään, että asetuksen (EU) N:o 642/2010 mukaisesti vahvistettuun tuontitulliin voidaan soveltaa alennusta.
            
            
               (4)Ottaen huomioon durran markkinaolosuhteet ja erityisesti se, että durran maailmanmarkkinahinta on korkeampi kuin maissin, on tarpeen soveltaa asetuksen (EU) N:o 642/2010 mukaisesti vahvistettuun tuontitulliin 100 prosentin kiinteämääräistä alennusta Espanjaan 1 päivänä tammikuuta 2017 asetuksen (EY) N:o 1296/2008 mukaisesti avatussa tariffikiintiössä tuotavien durramäärien osalta.
            
            
               (5)Ottaen huomioon delegoidun säädöksen antamiseen liittyvät aikarajoitukset ja tarve varmistaa tuontikiintiön täysimääräinen käyttö on aiheellista säätää kiinteämääräisen alennuksen soveltamisesta ajanjaksolla, joka jatkuu kiintiövuoden 2017 jälkeenkin,
            
         
         
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Vahvistetaan asetuksen (EY) N:o 1296/2008 6 artiklassa tarkoitetuksi durran tuontitullin kiinteämääräiseksi alennukseksi 100 prosenttia asetuksen (EU) N:o 642/2010 mukaisesti vahvistetusta durran tuontitullista. Tätä alennusta sovelletaan Espanjaan 1 päivänä tammikuuta 2017 asetuksen (EY) N:o 1296/2008 mukaisesti avatussa tariffikiintiössä tuotavien jäljellä olevien durramäärien osalta.
            
            
               2 artikla
            
            
               Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
            
            
               Sen voimassaolo päättyy 28 päivänä helmikuuta 2018.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 16.11.2017
            
            
               
                     Komission puolesta
               
               
                     Puheenjohtaja
                     Jean-Claude JUNCKER
               
            
         
         
            
                  
                     (1)
                  
                        EUVL L 347, 20.12.2013, s. 671.
               
               
                  
                     (2)
                  
                        Neuvoston päätös 94/800/EY, tehty 22 päivänä joulukuuta 1994, Uruguayn kierroksen monenvälisissä kauppaneuvotteluissa (1986–1994) laadittujen sopimusten tekemisestä Euroopan yhteisön puolesta yhteisön toimivaltaan kuuluvissa asioissa (EYVL L 336, 23.12.1994, s. 1).
               
               
                  
                     (3)
                  
                        Komission asetus (EU) N:o 642/2010, annettu 20 päivänä heinäkuuta 2010, neuvoston asetuksen (EY) N:o 1234/2007 soveltamista koskevista yksityiskohtaisista säännöistä vilja-alan tuontitullien osalta (EUVL L 187, 21.7.2010, s. 5).
               
               
                  
                     (4)
                  
                        Komission asetus (EY) N:o 1296/2008, annettu 18 päivänä joulukuuta 2008, tuontitariffikiintiöiden soveltamista koskevista yksityiskohtaisista säännöistä Espanjan kohdalla maissin ja durran osalta ja Portugalin kohdalla maissin osalta (EUVL L 340, 19.12.2008, s. 57).